ครม.ไฟเขียวช่วยเกษตร 8.9 แสนรายที่ประสบภัยแล้ง
&nbsp;ครม.ไฟเขียวช่วยเกษตร 8.9 แสนราย ที่ประสบภัยแล้ง งดจ่ายเงินต้นพร้อมดอกเบี้ยเงินกู้ ธ.ก.ส. ออกไป 1 เดือน
22 มิ.ย. 2553

ครม.ไฟเขียวช่วยเกษตร 8.9 แสนราย ที่ประสบภัยแล้ง งดจ่ายเงินต้นพร้อมดอกเบี้ยเงินกู้ ธ.ก.ส. ออกไป 1 เดือน 
นายกรณ์ จาติกวณิช รมว.คลัง เปิดเผยว่า ทีประชุมคณะรัฐมนตรี (ครม.) เห็นชอบตามที่กระทรวงเกษตรและสหกรณ์เสนอให้มีการช่วยเหลือเกษตรกร ที่ประสบภัยแล้ง ผ่านกลไกของธนาคารเพื่อการเกษตรและสหกรณ์การเกษตร ( ธ.ก.ส.) สำหรับเกษตรกรที่ต้องชะลอการปลูกข้าวออกไป 1 เดือนเนื่องจากการทำนาปี โดยมีการระยะการผ่อนชำระหนี้ทั้งเงินต้นและดอกเบี้ยออกไปอีก 1 เดือนโดยมาตรการนี้จะสามารถช่วยเหลือเกษตรกรได้ประมาณ  8.9 แสนราย  
นอกจากนี้กระทรวงการคลัง ยังมีมติให้ธนาคารรัฐ ช่วยเหลือหนี้ให้เกษตรกรที่เป็นสมาชิกกองทุนฯลง 50% พร้อมยืดระยะเวลาในการชะระหนี้ออกไปอีก 15 ปีโดยคิดดอกเบี้ยเอ็นอาร์อาร์ลบ 3% โดยกำหนดเงื่อนไขว่าระยะเวลาชำระนี้ดังกล่าวต้องเป็นลูกหนี้ที่ไม่ ก่อให้เกิดรายได้ (เอ็นพีแอล)หรือหนี้เสีย และตลอด 15 ปีเกษตรกรที่ได้รับความช่วยเหลือจากภาครัฐต้องไม่ก่อหนี้เพิ่ม  ส่วน เกษตรกรที่เป็นหนี้เสียหากต้องการรับความช่วยเหลือต้องสมัครเข้าเป้นสมาชิก กองทุน ฯแต่ไม่เป็นสมาชิกกองทุนฯ ลูกหนี้ที่ไม่เป็นสมาชิกกองทุนฟื้นฟูจะสามารถได้รัลบการช่วยเหลือ โดยการสมัครเข้าเป็นสมาชิกกองทุนฟื้นฟูและเกษตรกรต้องเป็นหนี้เสียภายในปี 52 ซึ่งเกษตรกรกลุ่มนี้ มีจำนวนทั้งสิ้น  3.5 แสนราย
"ภาระที่เกิดขึ้นจากมาตรการของรัฐครั้ง นี้ธ.ก.ส.จะเป็นผู้รับผิดชอบโดยรัฐบาลไม่ต้องจ่ายชดเชย เพราะทางธ.ก.ส.มีการตั้งสำรองหนี้สูญไว้ครบแล้ว จึงไม่มีผลต่อผลประกอบการของธ.ก.ส. ซึ่งการช่วยเหลือเกษตรกรครั้งนี้มีการกำหนดกฏกติกาไว้ชัดเจนว่าต้องเป็นสมาชิกของกองทุน และเป็นลูกหนี้เอ็นพีแอล และเชื่อว่า เกษตรกรจะไม่เบี้ยวหนี้และมีวินัยในการชำระหนี้ "นายกรณ์กล่าว